www.tobaqatsyafii.blogspot.com 



Syeikh Muhammad Arsyad Al- 
Banjari (wafat 1227H) 

(17/3/1 71 OM - 13/1 0/1 81 2M) 

Syeikh Muhammad Arsyad 
al-Banjari dilahirkan pada 15 
Safar 1122 Hijrah bersamaan 
17 Mac 1710 Masihi di 
Kampung Lok Gabang, 
Martapura, Banjarmasin. 

Bapanya ‘Abdullah merupakan 
seorang pemuda yang dikasihi 
sultan (Sultan Hamidullah atau 
Tahmidullah bin Sultan 
Tahlilullah 1 700-1 734M). 

Bapanya bukan asal orang 
Banjar, tetapi datang dari India, 
mengembara untuk 

menyebarkan dakwah. Beliau 
seorang ahli seni ukiran kayu. 

Semasa ibunya hamil, kedua ibu bapanya sering berdoa agar 
dapat melahirkan anak yang ‘alim dan zuhud. Setelah lahir, ibu 
bapanya mendidik dengan penuh kasih sayang setelah mendapat 
anak sulung yang dinanti-nantikan ini. Beliau dididik dengan 
dendangan Asmaul-husna, di samping berdoa kepada Allah. 
Setelah itu diberi pendidikan Al-Quran kepadanya. Kemudian 
barulah menyusul kelahiran adik-adiknya iaitu 'Abidin, Zainal 
Abidin, Nurmein, dan Nurul Amien. 

Syeikh Muhammad Arsyad Al-Banjari Semasa Kecil 

Sejak kecil, Syeikh Muhammad Arsyad al-Banjari kelihatan 
cergas dan cerdas serta mempunyai akhlak yang baik dan terpuji. 

Kehebatan beliau sejak kecil ialah dalam bidang seni lukis dan 
seni tulis, sehingga sesiapa sahaja yang melihat karyanya akan 
berasa kagum dan terpukau. 

Pada suatu hari, sultan mengadakan kunjungan ke 
kampung-kampung. Apabila baginda sultan sampai ke kampung 
Lok Gabang, baginda berkesempatan melihat hasil karya lukisan 
Muhammad Arsyad yang indah lagi memukau hati itu. Justeru, 
sultan berhajat untuk memelihara dan mendidik Muhammad 
Arsyad yang tatkala itu baru berusia 7 tahun. 

Syeikh Muhammad Arsyad al-Banjari 4= mendapat pendidikan 
penuh di istana sehingga usianya mencapai 30 tahun. Kemudian, 
beliau dikahwinkan dengan seorang perempuan yang solehah 
bernama Tuan Bajut. Hasil perkahwinan, beliau memperoleh 
seorang puteri yang diberi nama Syarifah. 

Syeikh Muhammad Arsyad 4 * telah meneruskan pengembaraan 
ilmunya di Makkah dan Madinah. Segala perbelanjaannya 
ditanggung oleh Sultan Tamjidillah (1 745-1 778M) dan pengganti 
baginda Sultan Tahmidillah (1 778-1 808M). Selama belajar di 
Makkah, Syeikh Muhammad Arsyad tinggal di sebuah rumah 
yang dibeli oleh Sultan Banjar yang terletak di kampung 
Samiyyah iaitu dikenali sebagai Barhat Banjar. 

Syeikh Muhammad Arsyad Al-Banjari <&> Semasa Di Makkah 
Dan Madinah 

Semasa di Makkah, Syeikh Muhammad Arsyad 4= belajar dengan 
tekun di Masjidil Haram dalam pelbagai bidang ilmu. Beliau 
berguru dengan ulama'-ulama' terkenal pada masa itu seperti 
Syeikh Ataillah Bin Ahmad al-Misriy, Syeikh Muhammad Bin 
Sulaiman al-Kurdiy, Syeikh Muhammad Bin Abd Karim al-Qadiri, 
Syeikh Ahmad Bin Abd Mun'im al-Damanhuri, Syeikh Hasan Bin 
Ahmad 'Akisy al-Yamani, Sheikh Salim Bin Abdullah alBasri 4, 
dan banyak lagi. 

Sahabat-sahabat Syeikh Muhammad Arsyad 4= merupakan 
golongan pencinta kepada ilmu pengetahuan sehingga setiap 
pertemuan yang merupakan majlis ilmu, mereka saling ber- 
muzakarah bersama-sama. Antara sahabat beliau ialah: Syeikh 
Abdul Samad al-Falimbani, Syeikh Abdul Rahman Mesri, Syeikh 
Daud bin Abdullah al-Fatani, Syeikh Abdul Wahab Sadengreng 
(Bugis), dan Syeikh Muhammad Salih bin Umar al-Samarani atau 
'Semarang' ■Mp. 

Untuk menambah ilmu, Syeikh Muhammad Arsyad 4= bersama 
sahabatnya ingin merantau pula ke Mesir. Namun, setelah 
bersiap untuk berangkat, mereka mendapat khabar bahawa 
ulama' besar Mesir iaitu Syeikh Muhammad Bin Sulaiman al- 
Kurdie 4= datang ke Madinah. Lantas beliau bersama sahabat 
pergi ke Madinah untuk berguru dengan syeikh tersebut. 

Pulang Ke Tanah Air 

Setelah berada selama 30 tahun di Makkah dan lima tahun di 
Madinah, Syeikh Muhammad Arsyad al-Banjari 4= pulang ke 
tanah air untuk menyebarkan Islam. Setibanya beliau ke 
kampung halaman, beliau membuka pusat-pusat pengajian untuk 
memudahkan masyarakat Islam menimba ilmu pengetahuan. 
Selain itu, Syeikh Muhammad Arsyad 4= turut membiasakan diri 
bersama orang kampung berkebun, bersawah, dan bertani. 

Di samping aktif mengajar dan mendidik masyarakat Islam yang 
datang dari pelbagai pelosok daerah, beliau turut turun berdakwah 
ke segenap lapisan masyarakat yang terdiri daripada rakyat biasa 
hinggalah kepada golongan pembesar dan bangsawan. 

Dalam menyampaikan dakwah, Syeikh Muhammad Arsyad 4= 
menggunakan pelbagai kaedah pendekatan iaitu Dakwah bil Hal 
(dakwah yang menggunakan pendekatan contoh dan akhlak yang 
dipamerkan oleh beliau), Dakwah bil Lisan (dakwah dengan 

menggunakan pendekatan lidah iaitu mengajak dan menyeru) dan 
Dakwah bil Kitabah (dakwah dengan menggunakan pendekatan 
penulisan buku dan risalah). 

Karya-karya Syeikh Muhammad Arsyad Al-Banjari 4 » 

1. Kitab Usuluddin - Ditulis pada 1188H (1774 M), ditulis 
dalam bahasa Melayu, yang memuatkan masalah tauhid 
dan keimanan. Risalah ini belum pernah dicetak. 

2. Luqthatul 'Ajian fi Bayan Haid wa istihadhati wa nifas 
al-Niswan - Iaitu kitab yang mengupas mengenai 
masalah haid, istihadhah, dan nifas. Isi kitab ini terdiri 
daripada muqaddimah, 15 fasal, dan penutup. Dicetak 
pada tahun 1992 di Indonesia. Dalam kitab ini 
dinyatakan bahawa wajib hukumnya bagi perempuan 
belajar masalah haid, istihadhah, dan nifas. Jika suami 
orang berilmu, dia wajib mengajar isterinya; jika 
sebaliknya, dia wajib memberi keizinan kepada isterinya 
untuk belajar mengenainya. 

3. Kitab Tuhfat al-Raghibin - Ditulis pada 1 1 88H (1 774M). 
Pernah diterbitkan di Mesir pada 1353H. Kitab ini 
membincangkan masalah tauhid iaitu penjelasan tentang 
hakikat iman, perkara-perkara yang boleh merosakkan 
iman, tanda seseorang menjadi murtad, dan sebagainya. 
Kitab ini terdiri daripada muqaddimah, tiga fasal, dan 
penutup. 

4. Kitab al-Qawl al-Mukhtasar fi 'Alamat alMahdi 
al-Muntazar - Kitab ini mula dikarang pada tahun 
1196H. Mengandungi perbahasan tentang tanda-tanda 
kiamat seperti Imam Mahdi, Dajjal, turunnya Nabi Isa, 
terbit matahari sebelah barat. Ditulis dalarn tulisan jawi 
dan pernah dicetak di Singapura tahun 1356H (1937M). 

5. Kitab Ilmu Falak - Kitab ini ditulis dalam bahasa Arab. 
Penulisannya memuatkan kaedah bila terjadinya 
gerhana matahari dan bulan. Walau bagaimanapun kitab 
ini belum sempat dicetak. 

6. Kitab al-Nikah - Kitab ini menerangkan tentang 
pengertian wali dan kaedah melaksanakan akad nikah 
berdasarkan apa yang telah diajar oleh Rasulullah %. 
Kitab ini pernah diterbitkan di Istanbul pada 1304H. 

7. Kitab Kanzul Ma'rifah - Kitab ini berkaitan dengan ilmu 
tasawuf serta penjelasan mengenai hakikat mengenal 
diri untuk mencapai makrifat kepada Allah. Isi 
kandungannya ditulis dalam bahasa Melayu dan belum 
dicetak. 

8. Kitab Sabil al-Muhtadin - Inilah kitab beliau yang paling 
masyhur. Kemasyhuran kitab ini akhirnya menjadi 
khazanah di beberapa perpustakaan besar iaitu di 
Makkah, Mesir, Turki, dan Beirut. Kitab ini amat popular 
di Nusantara yang merangkumi Indonesia, Malaysia, 
Singapura, Thailand, Kemboja, dan Brunei. 

Karya Syeikh Muhammad Arsyad al-Banjari 4= yang paling 
terkenal ini merupakan kitab fiqh Melayu yang tersebar luas di 
seluruh alam Melayu. Terdapat di dalam dua jilid, jilid pertama 
mempunyai 252 halaman dan jilid kedua 272 halaman. 
Perbincangan dalam kitab ini meliputi persoalan ibadah yang 
menyentuh thaharah, solat, puasa, zakat, haji, akikah, korban, 
makanan yang halal dan haram serta sembelihan. 

Kitab ini ditulis atas permintaan Sultan Tahmidillah Bin Sultan 
Tamjidillah. Penulisannya mengambil masa selama dua tahun 
iaitu dimulai pada 1193H/1779M dan selesai pada 27 Rabiul 

Akhir 1195H. Kitab ini pertama kali dicetak di Istanbul pada 
tahun 1300H/1882M kemudian diulang cetak di Kaherah dan 
Makkah. 

Syeikh Muhammad Arsyad Al-Banjari Meninggal Dunia 

Beliau meninggal dunia pada malam Selasa iaitu di antara waktu 
Maghrib dan Isyak, pada 6 Syawal 1227 Hijrah bersamaan 13 
Oktober 1812 Masihi. Beliau meninggal dunia pada usia 105 tahun 
dengan meninggalkan sumbangan yang besar terhadap 
masyarakat Islam di Nusantara. 

Bagi mengenang jasa dan sumbangan beliau, beberapa tempat di 
Indonesia telah mengabadikan nama dan karya beliau. Antaranya 
ialah Universitas Islam Kalimantan Muhammad Arsyad al-Banjari 
dan Masjid Raya Sabilal Muhtadin. 

(Sumber: Dewan Agama, Mei 2005, ms46-47) 



6 




